सुपर मार्केट में मूलभूत सुविधाओं की कमी : गोयल
पिहोवा | हरियाणाहुडा शॉपकीपर्स वेलफेयर फेडरेशन ने सुपर मार्केट में बैठक कर दुकानदारों की समस्याओं को सुना। अध्यक्षता फेडरेशन के प्रदेशाध्यक्ष सुभाष गोयल ने की। उन्होंने कहा कि सुपर मार्केट में मूलभूत सुविधाओं की कमी है। जिसके चलते दुकानदारों को परेशानी का सामना करना पड़ रहा है। गोयल ने कहा कि विभाग द्वारा सुविधाएं उपलब्ध करवाने की बजाय दुकानदारों को नोटिस भेजे जा रहे हैं। सड़कें तंग बनी होने के कारण दुकानदार बेहद परेशान हैं।
सड़क के बीचोंबीच बिजली का पोल लगा होने के कारण वाहन चालकों को परेशानी होती है। शौचालय की व्यवस्था बेहद खराब होने के कारण हर समय दुर्गंध बनी रहती है।
इससे लोगों के स्वास्थ्य पर गलत असर पड़ रहा है। इस अवसर पर अमरचंद गर्ग, मोहन लाल गर्ग, रमेश गर्ग, रोशन लाल, सुरेंद्र कुमार, विरेंद्र सेठी, सुमेर चंद, सुभाष मित्तल, आशु बंसल, महिंद्र कालड़ा, तजिंद्र कालड़ा, सुंदर लाल, हरबंस लाल, दयाल चंद, प्रेम सिंह, ओम प्रकाश और दिलबाग बंसल मौजूद थे।
hin_Deva hin_Deva hin_Deva awa_Deva